מעין רוגל

מעין רוגל (נולדה ב-23 באוקטובר 1980) היא סופרת ותסריטאית ישראלית. רוגל, בתם של נאוה רוגל ועורך דין גילעד רוגל, נולדה וגדלה בירושלים. היא נכדתו של נקדימון רוגל שהיה מבכירי רשות השידור. בוגרת בית הספר התיכון ליד האוניברסיטה בירושלים. כבר בנעוריה עסקה רוגל בתחומי הרדיו והטלוויזיה ובכתיבה. רוגל השתתפה בסדנאות כתיבה שונות ולקחה חלק בתוכניות טלוויזיה בנושאי קולנוע ועיתונות ("זאפ לראשון", "פינג פונג") ושידרה ברדיו במסגרת התוכנית "בראש צעיר" ברשת א'. עוד בילדותה החלה רוגל להתאמן בתחום אמנויות הלחימה עם דגש על אמנויות לחימה קוריאניות ואף הייתה חברת נבחרת ישראל בטאקוונדו טכני. רוגל שירתה ביחידה צבאית מסווגת וסיימה בהצטיינות את הלימודים בבית הספר סם שפיגל לקולנוע ולטלוויזיה בירושלים במגמת תסריטאות. לאחר סיום לימודי התסריטאות עבדה בתחום וכתבה תסריטים שונים עם התמחות בקולנוע עלילתי עצמאי וקולנוע תיעודי. בשנת 2015 יחד עם הוצאת הספר "יער", יצאה רוגל לדרך עצמאית כסופרת, והקימה את הוצאת הספרים "מרווחים", הוצאה עצמאית בה היא מוציאה את ספריה. רוגל פרסמה סיפורים קצרים בכתבי עת שונים, ביניהם: "גרנטה ישראל" (2014), "הו!" (2006), "הארץ" (2000) ו"הליקון" (2000). נשואה ואם לילדה. היינו יכולות לנסוע - ראה אור בהוצאת כרמל בעריכת טל ניצן, 2011 יער - ראה אור בהוצאת מרווחים (הוצאה עצמית), 2016 גם קופים נופלים מעצים - ראה אור בהוצאת מרווחים (הוצאה עצמית), 2018 מה את יודעת - ראה אור בהוצאת כנרת זמורה, 2019 המכניקה של הרגש - ראה אור בהוצאה עצמית, 2020 זאבה - הוצאה עצמית, רומן בלשי, 2022 השינה היא חיה קטנה מאוד - ספר ילדים (קולי), 2023 רוזאנה וי - הוצאת מרווחים, 2024, זוכה מענק קרן יהושע רבינוביץ' לאמנויות ספריה של רוגל עוסקים בסיפורים פרטיים במקומות האפלים והחומלים של הנפש. כתיבתה מאופיינת באסתטיקה מוקפדת: ניסוחים מדויקים ועשירים, שימת דגש על האווירה ושזירת דימויים עדינים כחלק ממהלך של חשיפת הנפש מהפנים החוצה. "יער" הוא מעשיה אפלה למבוגרים, שנכתב בהשראת סיפוריה של סבתה של רוגל על מסעה האישי מפולין לישראל כילדה בתקופת השואה. "היינו יכולות לנסוע", הוא מסע בדיוני של שתי נשים, שאחת מהן, כשהיא חושדת שחלתה בסרטן, בוחרת שלא לשוב לארץ. הספר בוחן את גבולות האהבה והחופש בנסיבות של מחלה. הספר נכתב בעקבות מותה ממחלת הסרטן של מי שהייתה בת זוגה של רוגל מספר שנים, קרן דולב. בעקבות מותה הקימו המשפחות של רוגל ודולב, יחד עם חבריה הקרובים של דולב עמותה לזכרה. עמותת קרן דולב לצדק רפואי המספקת סיוע וייצוג משפטי לחולים שזכויותיהם לטיפול נפגעו. רוגל היא חברת ועד ומתנדבת פעילה בעמותה. הספר "מה את יודעת" הוא מותחן פסיכולוגי מורכב שעוסק במקום שאליו מוליכות אותנו כל כוונותינו הטובות. עלילת הספר שזורה דמויות מורכבות שכולן משקרות, אבל אף אחת מהן אינה מוכנה להרים ידיים. במקום הלא נכון - סרט גמר במסגרת בית הספר לקולנוע וטלוויזיה סם שפיגל בירושלים, במאית ותסריטאית שותפה עם תמר זינגר, 2003. הוקרן בפסטיבל לקולנוע הומו-לסבי בת"א (2005), קנדה ורוסיה (2006), וספרד (2007) נוזהת אל פואד – בבימוי של יהודה ג'אד נאמן. תסריטאית דיאלוגים נוספים, 2005 סרט של משוטטים – סרט תיעודי על יצירת נוזהת אל פואד. תסריטאית במאית ומפיקה בפועל בשיתוף עם דודו דרזי ראדיקל – בבימוי עומר רייס. תסריטאית שותפה עם אסף שליטא ואנה שניידמן, 2009 היו ויהיו – בבימוי חנניה בר. תסריטאית שותפה עם חנניה בר, 2009 עושים מזה סיפור - עם נועם פיינהולץ מבית הארץ סופרות לאחור - עם נילי אסיא, מבית מדברים עברית המפצחות - עם נילי אסיא, מבית מדברים עברית מדיה וקבצים בנושא מעין רוגל בוויקישיתוף רשימת הפרסומים של מעין רוגל בבית הספרים הלאומי שרי שביט, הבאנו ביכורים עם מעין רוגל, באתר ynet, 24 באוגוסט 2011 השאלון עם מעין רוגל ב-מגזין הספרות קורא בספרים מעין רוגל, ב"לקסיקון הספרות העברית החדשה" מעין רוגל במסד הנתונים הקולנועיים IMDb (באנגלית) דפנה לוי, ראיון עם מעין רוגל בפודקאסט ״על החיים ועל המוות״, 23 בדצמבר 2022 דפנה לוי, שיחה עם גליה עוז, דרור בורשטיין, מעין רוגל וסמירה סרייה - על זיכרונות, מוות ואבל, בפודקאסט ״על החיים ועל המוות״, 19 ביוני 2023 מעין רוגל, בלקסיקון הספרות העברית החדשה מעין רוגל בלקסיקון הספרות העברית החדשה, באתר לקסיקון הספרות העברית החדשה ההתאחדות הישראלית לטאקוונדו, באתר http://www.isr-tkd.com/ (ארכיון) צפורה רומן, הבריחה שלא הייתה, לאשה, עמ' 54-55 הספרייה הלאומית, קטלוג ראשי, באתר הספרייה הלאומית יותם שווימר, נשים בורחות מבשורה: על ספרה של מעין רוגל, באתר ynet, 9 באוקטובר 2011 שרי שביט, הבאנו ביכורים עם מעין רוגל, באתר ynet, 24 באוגוסט 2011 מה את יודעת - מעין רוגל, באתר e-vrit המפצחות